Kvartfinalene i Norgesmesterskapet for menn var opprinnelig berammet til 27. og 28. juni. Disse kampene vil istedet bli spilt i september.

- Slik VM-programmet nå foreligger kolliderer NM med flere kamper under VM i Russland. NFF har derfor i dialog med rettighetshaver NRK, som har rettighetene både til VM og NM, flyttet kvartfinalene til 26. og 27. september. Semifinalene spilles 31. oktober. For mange kollisjoner svekker begge produkter, med flyttingen håper vi å oppnå en økt interesse rundt NM, sier seksjonsleder for kampadministrasjon i NFF, Rune Pedersen.